**NOTĂ DE ÎNTEMEIERE**

Proiectul formularului-tip ”Notă de informare privind salariul și alte plăți efectuate în folosul angajaților agenților economici a căror activitate de bază este realizarea de programe și corespunde activităților din anexa nr.1 la Legea pentru punerea în aplicare a titlurilor I și II ale Codului fiscal (Forma IIT14)” și modul de completare a acestuia a fost elaborat în scopul optimizării proceselor de administrare fiscală a veniturilor persoanelor fizice angajate a agenților economici a căror activitate de bază este realizarea de programe și corespunde activităților din anexa nr.1 la Legea pentru punerea în aplicare a titlurilor I și II ale Codului fiscal.

Prin urmare, aprobarea formularului-tip menționat are ca obiectiv executarea prevederilor alin.(21) art.24 din Legea pentru punerea în aplicare a titlurilor I și II ale Codului fiscal și anume partea conform căreia agentul economic ai cărui angajați beneficiază de prevederile alineatului consemnat urmează să prezinte la organul fiscal în a cărui rază se deservește o informație privind faptul dat, în forma și în modul stabilit de Inspectoratul Fiscal Principal de Stat.

Dat fiind faptul că la momentul actual agenții economici a căror activitate de bază este realizarea de programe și corespunde activităților din anexa nr.1 la Legea pentru punerea în aplicare a titlurilor I și II ale Codului fiscal, prezintă organului fiscal o informație unică pentru toți angajații săi, Serviciul Fiscal de Stat întîmpină dificultăți la verificarea modului în care contribuabilul angajat, ce corespunde specialităților indicate la anexa nr.2 a Legii menționate, se conformează prevederilor legislației fiscale.

Totodată, întru evitarea situațiilor în care angajații agenților economici menționați, obțin venituri, altele decît salariul de bază, asupra cărora nu se răsfrîng prevederile art.33-35 din Codul fiscal, utilizează totuși aceste scutiri și întru optimizarea administrării veniturilor obținute de către această categorie de contribuabili, organul fiscal necesită o informație separată despre veniturile obținute de către aceștia.

În final, este de remarcat că indicatorii prezentați prin informația nominalizată, face posibilă stabilirea unui filtru de selectare a veniturilor angajaților agenților economici menționați, determinarea cărora se efectuează printr-un algoritm separat.